Grammy-életmûdíjat kap a Kraftwerk és a Beatles
Az 56. Grammy-díjátadót január 26-án tartják a Los Angeles-i Staples Centerben. Az életmûdíjakat egy nappal korábban adják át.
Grammy-életmûdíjat kap az elektronikus zene pionírjaként számon tartott Kraftwerk. A Beatles és további öt mûvész, illetve együttes is ugyanebben az elismerésben részesül januárban a díjat odaítélõ Hanglemez Akadémia bejelentése szerint.

"Nagy megtiszteltetés kitüntetni egy ilyen kiváló együttest és ünnepelni a zeneiparhoz való hozzájárulásukat" - mondta Neil Portnow, az akadémia elnöke csütörtökön Los Angelesben.
A német együttesnek 1971-ben jelent meg az elsõ lemeze Kraftwerk címmel. Az azóta eltelt évtizedekben a banda olyan mûvészeket és együtteseket ihletett meg, mint Björk, David Bowie, a Blondie és a Depeche Mode.
A Hanglemez Akadémia a zenetörténet egyik legnagyobb hatású bandájaként méltatta a Beatlest, amelynek még életben lévõ két tagja, Paul McCartney és Ringo Starr a mai napig színpadon van, ahogy arra a szervezet is emlékeztetett.
Életmûdíjjal ismerik el még Armando Manzanero dalszerzõt, Kris Kristofferson countryzenészt, és a The Isley Brotherst. Posztumusz díjat kap Clifton Chenier blueszenészt, valamint Maud Powell hegedûmûvészt.